**Zmluva o službách vo verejnom záujme**

**a zabezpečení mestskej autobusovej dopravy osôb v meste Trnava a v obci Biely Kostol (ďalej len „zmluva") medzi zmluvnými stranami**

Objednávateľ 1: **MESTO TRNAVA**

Sídlo : Hlavná 1, 917 71 Trnava

zastúpený : JUDr. Peter Bročka, LL.M.

Osoby oprávnené na jednanie vo veciach

a) zmluvných : JUDr. Peter Bročka, LL.M.

b) technických : osoba určená objednávateľom

Bankové spojenie : VÚB Trnava

číslo účtu : SK59 0200 0000 0000 2692 5212

IČO : 00 313 114

DIČ : 2021175728

(ďalej len „objednávateľ 1“)

Objednávateľ 2: Obec Biely Kostol

Sídlo : Pionierske námestie č. 18

 919 34 Biely Kostol

zastúpený : doc. Ing. Iveta Paulová, PhD., MBA

Osoby oprávnené na jednanie vo veciach

a) zmluvných : doc. Ing. Iveta Paulová, PhD., MBA

b) technických : osoba určená objednávateľom

Bankové spojenie :

číslo účtu : IBAN: SK36 5600 0000 0010 1907 3001

IČO : 31871461

DIČ : 2021191953

(ďalej len „objednávateľ 2“)

 (objednávateľ 1 a objednávateľ 2 spolu ďalej ako "objednávateľ")

Dopravca:

Sídlo :

Zastúpený:

Osoby oprávnené na jednanie vo veciach

a) zmluvných:

b) technických:

Bankové spojenie:

číslo účtu:

IČO:

DIČ:

Zapísaný:

(ďalej len „ dopravca“ a spolu s „objednávateľom“ len „ zmluvné strany“)

**Preambula**

Objednávateľ a dopravca uzatvárajú túto zmluvu podľa zákona č. 56/2012 Z. z. o cestnej doprave v znení neskorších predpisov (ďalej len "Zákon o cestnej doprave"), zákona č. 343/2015 Z. z. o verejnom obstarávaní v znení neskorších predpisov, podľa zákona č. 513/1991 Zb. Obchodný zákonník v znení neskorších predpisov a v súlade s Nariadením Európskeho parlamentu a rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1170/70 (ďalej len "Nariadenie 1370/2007") s účelom zabezpečiť verejnosti bezpečné, efektívne a kvalitné dopravné služby na území Mesta Trnava a na území obce Biely Kostol formou mestskej autobusovej dopravy (ďalej aj ako "MAD“) za určené základné cestovné podľa potrieb dopravnej obslužnosti predmetného územia a pri zohľadnení sociálnych a environmentálnych faktorov.

Dopravca deklaruje, že si zabezpečí platné povolenie prevádzkovateľa vnútroštátnej dopravy na celú dobu platnosti tejto zmluvy.

Objednávateľ 1 vykonáva úkony a uplatňuje práva podľa tejto zmluvy aj za objednávateľa 2. Objednávateľ 2 vykonáva úhradu za služby podľa čl. 3 ods. 11 a vykonáva vyúčtovania vo väzbe na prislúchajúce služby mestskej autobusovej dopravy podľa stanoviska objednávateľa 1. Za povinnosti a záväzky podľa tejto zmluvy zodpovedá každý objednávateľ samostatne.

**Článok 1**

**Predmet zmluvy**

1. Predmetom tejto Zmluvy je
2. Záväzok dopravcu poskytovať MAD ako služby vo verejnom zaujme počas trvania tejto zmluvy na území mesta Trnava a obce Biely Kostol autobusmi za podmienok uvedených v tejto zmluve (ďalej len "Služby vo verejnom záujme" alebo "dopravné služby"), a to vždy v súlade s platným Plánom dopravnej obslužnosti mesta Trnava a platnými cestovnými poriadkami schválenými na príslušný kalendárny rok objednávateľom 1.
3. Záväzok objednávateľa poskytovať dopravcovi úhradu za MAD ako službu vo verejnom záujme a to za podmienok stanovených v tejto Zmluve. Objednávateľ sa zaväzuje v súlade so zákonom č. 56/2012 Z. z. o cestnej doprave v znení neskorších predpisov, poskytnúť dopravcovi úhradu za záväzok vo verejnom záujme len vo výške podľa tejto Zmluvy, ak dopravca preukáže, že nárok na úhradu vznikol pri plnení dojednaných záväzkov týkajúcich sa poskytovania služieb vo verejnom záujme v rozsahu a za podmienok dohodnutých v tejto Zmluve.
4. Za podmienok stanovených v tejto Zmluve sa dopravca zaväzuje najmä:
5. prepravovať cestujúcich, batožinu a pod. za ceny uvedené v platnej **Tarife mestskej** autobusovej dopravy v zmysle príslušných ustanovení platných právnych predpisov
6. spolupracovať pri príprave a realizácii **integrovaného dopravného systému** mesta Trnava alebo regiónu (ďalej len "IDS"), ak sa ho objednávateľ rozhodne zriadiť, resp. k nemu pristúpiť a následne poskytovať požadovaný rozsah dopravných služieb ako súčasti príslušnej etapy rozvoja IDS, a to za podmienok a v rozsahu dohodnutom písomne medzi zmluvnými stranami v podobe opcie vyjadrenej cez **vzkm;** opcia a jej rozsah bude dohodnutá dodatkom k tejto zmluve podľa požadovaného počtu vzkm a reálneho preukázania nákladov priamo súvisiacich s integráciou.
7. organizačne a personálne zabezpečovať predaj cestovných lístkov, čipových kariet a sms lístkov alebo iných typov lístkov prostredníctvom informačno – komunikačných technológií.
8. zabezpečiť zavedenie akceptácie kariet používaných v tarifnom systéme časových lístkov, ak objednávateľ požiada o zavedenie takejto tarify.

3. Dopravca je ďalej povinný plniť si svoje záväzky hospodárne a efektívne tak, aby svojím konaním

nezavinil objednávateľovu nadmernú úhradu za služby vo verejnom záujme. Dopravca je povinný plniť túto zmluvu pri rešpektovaní záväzkov vyplývajúcich z právneho priadku Slovenskej republiky a Európskej únie.

**Článok 2**

**Podmienky poskytovania dopravných služieb**

1. Zmluvné strany sa dohodli, že dopravca prostredníctvom min. 34 kusov autobusov zabezpečí dopravné služby v rozsahu plánovaných 1 139 000 vzkm za prvý kalendárny rok trvania zmluvy pre objednávateľa 1 a 11 000 pre objednávateľa 2, čo je plánovaných 11 500 000 vzkm za celú dobu účinnosti Zmluvy. Objednávateľ 1 a objednávateľ 2 si vyhradzuje právo počas účinnosti tejto Zmluvy každoročne jednostranne zvýšiť alebo znížiť rozsah dopravných služieb o 10 % oproti plánovanému rozsahu dopravných služieb za predchádzajúci kalendárny rok pripadajúcich na každého z uvedených objednávateľov.
2. Dopravca je oprávnený ročne žiadať úhradu manipulačných kilometrov v rozsahu max. 8 % z ročného objemu vykonaných vozidlových kilometrov prislúchajúcich objednávateľovi 1 Uvedená platba za manipulačné km sa realizuje na základe skutočne preukázaných vzkm od objednávateľa 1 .
3. Zmluvné strany sa dohodli, že záväzný rozsah výkonov ako aj podrobné záväzné podmienky poskytovania dopravných služieb na príslušný kalendárny rok upravujú platné cestovné poriadky schválené pre príslušný rok objednávateľom 1 aj za objednávateľa 2, s čím objednávateľ 2 podpisom na tejto zmluve súhlasí.
4. Ročný projekt dopravnej obslužnosti, ktorý predkladá objednávateľ 1 dopravcovi do 15. 10. predchádzajúceho kalendárneho roku na príslušný kalendárny rok, je podkladom pre vypracovanie cestovných poriadkov. Táto povinnosť sa prvý krát uplatní k 15. 10. 2020. Zmena rozsahu poskytovania dopravných služieb bude vždy realizovaná podľa ods. 8 tohto článku. Objednávateľ 2 sa zároveň zaväzuje, že poskytne objednávateľovi 1 podklady pre prípravu ročného projektu dopravnej obslužnosti na základe výzvy objednávateľa 1.
5. Zmeny v rozsahu dopravných služieb v zmysle tejto Zmluvy môžu byť  objednávateľom 1 zvýšené, alebo znížené najmä v súvislosti so zmenou dopravných potrieb objednávateľa 1 a objednávateľa 2, so vznikom alebo zánikom školského zariadenia, so vznikom alebo zánikom pracovných príležitostí, so vznikom alebo zánikom niektorých dopravných spojení a pod.
6. Dopravca je povinný prijať zmeny rozsahu plnenia dopravných služieb požadovaných objednávateľom 1 v súlade s požiadavkou podľa bodu 1 posledná veta. Takáto zmena nebude mať žiadny vplyv na výšku ceny za 1 vzkm (cena sa určí ako súčin jednotkovej ceny za vzkm a počtom stanovených km).
7. Zmluvné strany sa dohodli, že *v* prípade požiadaviek objednávateľa 1 na dopravnú službu osobitného charakteru (napr. Európsky týždeň mobility, mimoriadne prepravné služby) sa tieto služby uhrádzajú na základe skutočne odjazdených vzkm nad rámec vzkm podľa odseku 1. Takáto požiadavka nebude mať žiadny vplyv na výšku ceny za 1 vzkm (úhrada za službu sa určí ako súčin jednotkovej ceny za vzkm a počtom reálne odjazdených km).
8. Zmluvné strany sa zaväzujú vzájomne si každoročne, najneskôr do 15. novembra príslušného kalendárneho roka, odsúhlasiť rozsah výkonov (cestovné poriadky) na nasledujúci kalendárny rok prostredníctvom Ročného projektu dopravnej obslužnosti a vsúlade s platným zákonom o cestnej doprave. Táto povinnosť sa prvý krát uplatní k 15. 11. 2020.
9. Zmluvné strany sa dohodli, že vprípade, ak nastanú okolnosti súvisiace s vyššou mocou ako právnou skutočnosťou, spočívajúcou v mimoriadnej, nepredvídateľnej, neodvrátiteľnej a nezavinenej udalosti, (napr. štrajk alebo nepriaznivé poveternostné podmienky, terorizmus) ktoré znemožnia alebo obmedzia dopravcu v poskytovaní dopravných služieb podľa tejto Zmluvy, dopravca vykoná dopravné služby len v rozsahu možnom, a to vždy s prihliadnutím na bezpečnosť cestujúcich. V prípade vzniku takejto okolnosti je dopravca povinný o nej bezodkladne písomne informovať objednávateľa. V prípade tejto udalosti sa úhrada za služby vo verejnom záujme určí na základe reálne najazdených vzkm.
10. Zmluvné strany berú na vedomie, že počas platnosti príslušných cestovných poriadkov môže dôjsť k dočasnej zmene trasy spojov liniek v dôsledku výluk, uzávierok a obchádzok (ďalej len "obchádzkové trasy"). Výluky, uzávierky a obchádzky trvajúce viac ako 24 hod. si zmluvné strany oznamujú a písomne si ich odsúhlasujú. Takáto zmena nebude mať žiadny vplyv na výšku ceny za 1 vzkm. Obchádzkové trasy budú vyúčtované v rámci mesačného vyúčtovania.
11. Dopravca je prípade mimoriadnej udalosti v doprave a iných náhodných udalostí, zabezpečiť náhradnú prepravu *v* primeranom rozsahu, s prihliadnutím na aktuálne personálne a technické možnosti dopravcu; v prípade tejto udalosti sa cena za služby vo verejnom záujme určí na základe reálne najazdených vzkm pri poskytovaní služby MAD. Náklady spojené s mimoriadnymi udalosťami budú zúčtované v rámci mesačného vyúčtovania.

**Článok 3**

**Úhrada za služby vo verejnom zaujme**

1. Objednávateľ poskytne dopravcovi úhradu za služby vo verejnom záujme vo výške sumy zodpovedajúcej čistému finančnému vplyvu. Podľa prílohy Nariadenia Európskeho parlamentu a Rady (ES) č. 1370/2007 čistý finančný vplyv zodpovedá súčtu vplyvov, pozitívnych alebo negatívnych, z dodržiavania záväzkov vyplývajúcich zo služieb vo verejnom záujme na náklady alebo výnosy dopravcu. Čistý finančný vplyv predstavuje náklady vynaložené v súvislosti so záväzkom vyplývajúcim zo služieb vo verejnom záujme, ktoré sú uvedené v tejto zmluve, vrátane primeraného zisku, znížené o akékoľvek pozitívne finančné výsledky vytvorené sieťou v rámci záväzku vyplývajúceho zo služieb vo verejnom záujme, a znížené o príjmy z prepravy alebo akékoľvek iné výnosy vytvorené pri plnení záväzkov vyplývajúcich zo služieb vo verejnom záujme.
2. Náklady vynaložené v súvislosti so záväzkom vyplývajúcim zo služieb vo verejnom záujme alebo s balíkom záväzkov vyplývajúcich zo služieb vo verejnom záujme, ktoré uložil objednávateľ dopravcovi, vrátane primeraného zisku v zmysle bodu 1 sa pre potreby tejto zmluvy sumarizujú do ceny za jeden vzkm služby mestskej autobusovej dopravy.
3. Cena za služby v MAD sa sa určuje zo **súčinu skutočne odjazdených kilometrov pri poskytovaní služby MAD a ceny za 1 vozkm**. Skutočne odjazdené km sa zisťujú z údajov palubných počítačov poskytnutých objednávateľovi 1 a 2 podľa čl. 5 tejto zmluvy. Od takto zistenej ceny za služby MAD sa odpočítajú akékoľvek pozitívne finančné výsledky vytvorené sieťou v rámci záväzku vyplývajúceho zo služieb vo verejnom záujme (príjmy z prepravy alebo akékoľvek iné výnosy vytvorené pri plnení záväzkov zo služieb vo verejnom záujme).
4. V prípade, že sa počas trvania zmluvného vzťahu vyskytne zmena výšky ceny za PHM, zmena výšky minimálnej mzdy a zmena výšky inflácie, čo môže mať vplyv na cenu vzkm zmluvné strany postupujú podľa nižšie uvedených odstavcov.
5. Cena PHM je vyjadrená v cene za vzkm. Pri zmene ceny PHM sa cena určuje na základe reálne preukázaných cien. Ak sú tieto nákupné ceny PHM vyššie o viac ako 2 % ako priemerná cena určená pre príslušný mesiac Štatistickým úradom Slovenskej republiky Objednávateľ uhradí dopravcovi cenu vo výške priemernej ceny určenej Štatistickým úradom Slovenskej republiky. Zmluvné strany sa dohodli, že v prípade, ak Štatistický úrad SR bude zverejňovať ceny PHM, iba vo forme týždenných priemerných cien PHM, budú pre výpočet zmeny priemernej mesačnej ceny PHM použité tieto priemerné týždenné údaje zverejňované Štatistickým úradom, pričom pre samotný výpočet zmeny priemernej ceny sa použijú údaje z týždňov, ktoré časovo prislúchajú predmetnému mesiacu alebo v ktorých predmetný mesiac začal a skončil.
6. Zmluvné strany sa zároveň dohodli, že v prípade, ak Štatistický úrad SR nebude zverejňovať ceny PHM, alebo ich nebude zverejňovať vo forme vhodnej pre výpočet zmeny priemernej mesačnej ceny PHM, určia zmluvné strany dodatkom k tejto zmluve iný verejne dostupný zdroj informácií o cenách PHM a ich vývoji v SR.
7. V prípade zmeny legislatívy, ktorá má preukázateľný vplyv na výpočet ceny za vzkm, zmluvné strany sú oprávnené pristúpiť k zmene ceny za vzkm písomným dodatkom k tejto zmluve. Za týmto účelom je dopravca povinný predložiť všetky potrebné doklady odôvodňujúce zmenu, vrátane predloženia pracovných zmlúv, mzdových výmerov, účtovníctva, dokladov preukazujúcich nákup vozidiel.
8. Zmluvné strany sa výslovne dohodli, že cena služieb bude každoročne upravovaná podľa ročnej miery inflácie za predchádzajúci kalendárny rok, meranej indexom spotrebiteľských cien podľa Štatistického úradu SR. Táto zmena bude realizovaná o plnú výšku inflácie, pričom prvý krát je možné zmeniť ceny v roku 2021. Úprava výšky cien služieb bude uskutočnená na základe písomného oznámenia dopravcu objednávateľovi o zmene výšky cien podľa tohto bodu, pričom prílohou tohto oznámenia bude aj presné uvedenie cien po inflácii. Takáto zmena ceny je účinná prvým dňom nasledujúceho mesiaca po doručení oznámenia podľa tohto ustanovenia druhej zmluvnej strane. Zmluvné strany sa dohodli, že zvýšenie ceny za služby o mieru inflácie sa nebude aplikovať na nákladovú položku odpisy, povinné zákonné poistenie.
9. Akékoľvek pozitívne finančné výsledky vytvorené sieťou v rámci záväzku vyplývajúceho zo služieb vo verejnom záujme a príjmy z prepravy alebo akékoľvek iné výnosy vytvorené pri plnení záväzkov vyplývajúcich zo služieb vo verejnom záujme patria Objednávateľovi č. 1 a budú zohľadnené vo vyúčtovaní za poskytnuté služby podľa prílohy č.3. Objednávateľ 2 s týmto postupom súhlasí vzhľadom na pomer služieb vo verejnom záujme poskytovaných objednávateľovi 1 a objednávateľovi 2 a s prihliadnutím na skutočnosť, že objednávateľ 1 zabezpečuje činnosti podľa tejto zmluvy aj za objednávateľa 2.
10. V prípade, ak sa dopravcovi počas trvania tejto zmluvy naskytne možnosť a príležitosť vykonať investície do vozového parku alebo majetku, ktorý súvisí s plnením podľa tejto zmluvy formou čerpania nenávratného finančného príspevku (ďalej aj NFP) zmluvné strany sa zaväzujú, že pokiaľ budú podmienky zo strany poskytovateľa NFP riešiť investíciu, upraví sa táto zmluva podľa podmienok NFP a zároveň sa zaväzujú akceptovať jej zmenu, tak aby nedochádzalo k dvojitej platbe za poskytované plnenia a tak, aby bolo financovanie za služby podľa tejto zmluvy v súlade s pravidlami poskytnutia NFP. Uvedené sa realizuje dodatkom ku zmluve v súlade s § 18 ods. 1 písm. a) zákona o verejnom obstarávaní. Zmluvné strany sú oprávnené pristúpiť k zmene ceny za vzkm písomným dodatkom k tejto zmluve. Za týmto účelom je dopravca povinný predložiť všetky potrebné doklady odôvodňujúce zmenu, vrátane predloženia pracovných zmlúv, mzdových výmerov, účtovníctva, dokladov preukazujúcich nákup vozidiel.
11. Objednávateľ 1 a objednávateľ 2 budú poukazovať transfer na zabezpečenie služby na bankový účet dopravcu do 10-teho dňa príslušného mesiaca vo výške 1/12 rozsahu dohodnutých dopravných služieb na objednávateľa podľa čl. 2 odst 1.
12. Dopravca je povinný Objednávateľovi 1 predkladať mesačné výkazy podľa prílohy č. 8 – osobitná príloha zmluvy v termíne do 15. dňa nasledujúceho mesiaca.
13. Ročné vyúčtovanie príslušného kalendárneho roka bude vykonané najneskôr do 25.03. nasledujúceho kalendárneho roka s tým, že v lehote do 25.02. nasledujúceho kalendárneho roka dopravca predloží objednávateľovi 1 všetky doklady k vyúčtovaniu. Prípadné nezrovnalosti budú zúčtované a vyplatnené do 25.03.
14. Pokiaľ objednávateľ 1 alebo objednávateľ 2 nepoukáže dopravcovi finančné prostriedky vo výške uvedenej v ods. 11 tohto článku zmluvy, dopravca je oprávnený počnúc mesiacom nasledujúcim po mesiaci, za ktorý neboli poukázané finančné prostriedky, znížiť /obmedziť dopravu voči porušujúcemu objdenávateľovi, a to podľa rozsahu obdržaných finančných prostriedkov, pre tento prípad zmluvné strany takéto konanie dopravcu nepovažujú za porušenie zmluvy.
15. Ak dopravca každoročne k 31. 12. konkrétne preukáže ním vykonané činnosti za účelom zvýšenia počtu cestujúcich v MAD, a tým aj zvýšenia tržieb z cestovného v porovnaní s predchádzajúcim rokom má nárok na zmluvnú odmenu vo výške 15 % zo zvýšenia tržieb. Táto požiadavka sa prvýkrát uplatní v treťom roku trvania zmluvy.
16. Doklady  podľa tejto zmluvy budú zasielané elektronickou poštou na e-mailovú adresu: cp@trnava.sk,  vo forme tabuľky súboru MS Excel zabezpečený heslom. Heslo sa zasiela samostaným komunikačným kanálom (napr. sms správa, osobitný email). Zmluvné strany sú povinné oznamovať si aktuálne kontaktné údaje.

**Článok 4**

**Kontrola plnenia záväzku**

1. Kontrolu plnení vyplývajúcich z tejto Zmluvy vykonávajú poverení zamestnanci objednávateľa na základe výkazov skutočne realizovaných výkonov, dosiahnutých priamych tržieb a výnosov a iných kontrolovaných parametrov za každý mesiac zmluvného obdobia predkladaných dopravcom. Dopravca predloží výkazy každý mesiac vždy do 15. dňa nasledujúceho kalendárneho mesiaca a to:
2. Výkaz č. 1 Kalkulačný vzorec – nákladová časť v členení pre objednávateľa 1 a objednávateľa 2
3. Výkaz č. 2 Kalkulačný vzorec – výnosová a výkonová časť v členení pre objednávateľa 1 a objednávateľa 2
4. Výkaz č. 3 Mesačné dopravné výkony vozidiel podľa liniek
5. Výkaz č. 4 Vozidlový park mestakej autobusovej dopravy
6. Výkaz č. 5 Prehľad počtu predaných SMS lístkov
7. Výkaz č. 6 Prehľad vynechaných spojov

Na základe týchto výkazov zamestnanci objednávateľa zrealizujú mesačnú kontrolu plnenia záväzku vyplývajúceho z tejto Zmluvy s výzvou na finančné vyrovnanie poskytnutého transferu najneskôr do 24. dňa kalendárneho mesiaca nasledujúceho po mesiaci, ktorého sa kontrola týka. Dopravca vysporiada finančné vyrovnanie do posledného dňa kalendárneho mesiaca.

Následne po ukončení kalendárneho roka zamestnanci objednávateľa vykonajú kontrolu k záverečnému celkovému ročnému vyúčtovaniu.

1. Pri kontrole má objednávateľ právo nahliadnuť do príslušnej prvotnej účtovnej evidencie dopravcu a vykonávať kontrolu výkonu dopravy na jednotlivých linkách v rozsahu, ktorý je podstatný pre posúdenie plnenia tejto Zmluvy a jej záväzkov. Po vykonaní každej kontroly za účelom dohľadu nad zisťovanými skutočnosťami poverení zamestnanci objednávateľa spracujú zápis o vykonanej kontrole a v prípade zistených nedostatkov písomnou formou požiada objednávateľ dopravcu o ich odstránenie v stanovenej lehote.
2. Dopravca je povinný poskytnúť objednávateľovi všetky informácie, ktoré sú nevyhnutné na zadanie zmlúv o službách vo verejnom záujme v súlade s nariadením Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/701370.
3. Objednávateľ je oprávnený na svoje náklady kontrolovať plnenie podľa tejto zmluvy aj prostredníctvom auditu vykonaného nezávislou treťou stranou, ktorá má v predmete podnikania alebo činnosti, resp. v oprávnení podľa osobitných právnych predpisov vykonávanie auditu (audítor alebo znalec). Oprávnenia objednávateľa podľa tejto zmluvy v takomto prípade má audítor, resp. znalec. Audítor, resp. znalec bude mať povinnosť mlčanlivosti voči tretím osobám o všetkých skutočnostiach o ktorých sa pri audite dozvie okrem povinnosti poskytnúť informácie podľa osobitných právnych predpisov.

**Článok 5**

**Práva a povinnosti zmluvných strán**

1. Dopravca je najmä povinný:
2. vykonávať pravidelnú autobusovú dopravu v súlade s dopravnou licenciou a s touto zmluvou (prevádzková povinnosť),
3. prepravovať cestujúcich podľa tarify (tarifná povinnosť). Pokiaľ cestujúci nevyužíva na prepravu v autobusoch MAD v Trnave elektronickú formu úhrady, je mu Dopravca povinný podľa podmienok uvedených v Prepravnom poriadku, vydať cestovný lístok,
4. uzatvoriť zmluvu o preprave osôb s každým cestujúcim pripraveným na zastávke na trase autobusovej linky v čase odchodu autobusu podľa cestovného poriadku (prepravná povinnosť); to neplatí ak je vyčerpaná kapacita autobusu podľa osvedčenia o evidencii, cestujúci nie je podľa prepravného poriadku spôsobilý na prepravu alebo prepravu na trase autobusovej linky dočasne znemožňuje aktuálny technický stav, priepustnosť cesty alebo bezpečnosť a plynulosť cestnej premávky alebo to neumožňujú príslušné ustanovenia Prepravného poriadku dopravcu,
5. vykonávať vo verejnom záujme prepravné služby vyhovujúce základným požiadavkám plynulosti, pravidelnosti, kapacity a kvality, ako aj nevyhnutné služby súvisiace s verejnou prepravou osôb za dohodnuté ceny a pri stanovených podmienkach požadovaných objednávateľom,
6. zabezpečovať dopravné služby autobusmi v počte min. 34 ks, ktorý spĺňa podmienky uvedené v prílohe č. 1 zmluvy. Ak bude v súlade s touto zmluvou (po využití prípadných opcií alebo znížení prepravných služieb) potrebný na výkon požadovanej prepravy nižší počet autobusov nejde o porušenie tohto záväzku.
7. veková štruktúra vozového parku musí byť v zložení 25% do 3 rokov od výroby, 25% do 6 rokov od výroby, 25% do 9 rokov od výroby a 25% do 12 rokov od výroby; Zaokrúhľovanie zloženia vozového parku sa uskutočňuje na základe matematických pravidiel so zaokrúhlením na celé autobusy. Ak by zaokrúhľovaním vychádzalo napr. na 8,5 autobusu potreba výmeny = 9 autobusov. Ak by zaokrúhľovaním vychádzalo napr. na 8,49 autobusu potreba výmeny = 8 autobusov,
8. podľa platných právnych predpisov zabezpečiť technickú základňu vybavenú na prevádzku, údržbu, technickú kontrolu, parkovanie a garážovanie vozidiel a na starostlivosť o osádky vodičov a o náklad v rozsahu poskytovaných služieb,
9. zamestnávať vodičov, ktorí absolvovali základnú kvalifikáciu, alebo pravidelný výcvik, v súlade s platnou legislatívou,
10. spĺňať štandardnú výbavu všetkých vozidiel podľa prílohy č. 1 zmluvy a platných právnych predpisov,
11. oznámiť dopravnému správnemu orgánu identifikačné údaje zodpovednej osoby - vedúci dopravy, zmenu v osobe vedúceho dopravy a zmenu údajov evidovaných vo vnútroštátnom elektronickom registri prevádzkovateľov cestnej dopravy a to vždy do 15 dní odo dňa zmeny,
12. počas účinnosti tejto Zmluvy minimálne raz ročne predkladať objednávateľovi zoznam vodičov (pri záverečnom vyúčtovaní), ktorí disponujú platnou KKV (kvalifikačnou kartou vodiča), ktorý bude obsahovať poradové číslo, meno a priezvisko vodiča, číslo karty, platnosť karty. Dopravca je povinný predkladať KKV aj na vyžiadanie objednávateľa,
13. vystrojiť svojich zamestnancov prichádzajúcich do styku s cestujúcou verejnosťou jednotnou uniformou,
14. počas účinnosti tejto Zmluvy zabezpečiť 7 % podiel záložných vozidiel voči celkovému počtu vozidiel, ktorými bude zabezpečovať poskytovanie dopravných služieb v súlade s touto Zmluvou zaokrúhlene na celé vozidlo smerom hore,
15. poskytovať dopravné služby *v* súlade so všeobecne záväznými právnymi predpismi,
16. dopravca je povinný evidovať reklamácie a sťažnosti od zákazníkov mestskej autobusovej dopravy a predkladať ich sumár a ich riešenie objednávateľovi mesačne,
17. bezodkladne informovať objednávateľa o všetkých skutočnostiach, ktoré by mohli mať vplyv na plnenie tejto Zmluvy,
18. objednávateľovi doložiť prehľad vozidlového parku podľa prílohy č. 8 – osobitná príloha zmluvy,
19. dopravca sa zaväzuje k používaniu softwaru pre priebežnú analýzu dopravného procesu v MAD Trnava, ktorého licenciu mu bezodplatne poskytne objednávateľ,
20. dopravca z dôvodu zavedenia elektronického kontrolného mechanizmu bude poskytovať objednávateľovi v mesačných intervaloch, za hodnotené mesačné obdobie, vždy do 10. dňa v mesiaci za predchádzajúci kalendárny mesiac nasledujúce údaje:

|  |
| --- |
| 1. zoznam zastávok

pričom názvy zastávok musia byť jedno jednoznačné a musia byť totožné pre palubné počítače, cestovné poriadky a súvisiace súbory a dokumenty* Formát súboru TXT, CVS, DBF, XLS, HTML, XML
* Štruktúra
	+ Názov zastávky
	+ Číslo zastávky (používané pre palubné počítače)
	+ Číslo zastávky (používané pre cestovné poriadky – ak je rozdielne)
 |

1. Poloha zastávok – ak existuje o tom záznam v nejakej forme
* Formát súboru TXT, CVS, DBF, XLS, HTML, XML
* Poloha v mapovom podklade alebo
* Poloha v GPS/ S-JTSK
1. Dĺžky liniek a lokalizácia zastávok

– tarifné km jednotlivých liniek

* Súradnice polohy zastávok v GPS (SJTSK)
1. Cestovné poriadky
* Formát súboru TXT, CVS, DBF, XLS, HTML, XML
* Export vo formáte TXT, CVS, DBF, XLS, HTML, XML.
1. Typy vozidiel
* Formát súboru TXT, CVS, DBF, XLS, HTML, XML
* Typy vozidiel podľa kapacity a podľa obehov na jednotlivých linkách

6. Dáta palubných počítačov

- Formát súboru TXT, CVS, DBF, XLS, HTML, XML

Povinné položky:

* Číslo linky
* Číslo spoja
* Číslo vodiča (vozidla)
* Označenie tarify
* Číslo nástupnej zastávky
* Dátum vydania
* Čas vydania
* Cena lístka
* Typ platby (čipová karta, hotovosť, nabitie ČK)
* Číslo čipovej karty

Nepovinné položky (v závislosti od možnosti palubného počítača)

* Ostatné zaznamenané položky, napr. čas otvorenia dverí, doba otvorených dverí
* spotreba PHM a ostatné prevádzkové ukazovatele vozidla

Dopravca je povinný ich sprístupniť' objednávateľovi na mesačnej báze v digitálnej podobe.

1. dopravca je povinný poskytnúť objednávateľovi plný prístup do on line rozhrania, ktorým sleduje a riadi pohyb autobusov v MAD, ak takýmto rozhraním disponuje. Ak takýto prístup dopravca nemá, oznami to písomne objednávateľovi. Tak isto dopravca oznámi objednávateľovi nadobudnutie takého prístupu bezodkladne po jeho nadobudnutí,
2. objednávateľovi predložiť Prepravný poriadok a Tarifu pravidelnej autobusovej prepravy najneskôr do 15 dni od dátumu podpísania tejto Zmluvy,
3. dopravca je povinný zabezpečiť, aby jeho zamestnanci vo vzťahu k cestujúcim dodržiavali normy dobrých mravov, slušného správania sa, ovládali slovenský jazyk v rozsahu nevyhnutne potrebnom na bežnú komunikáciu s cestujúcimi, aby vodiči v prípade mimoriadnych situácií poskytli informácie cestujúcim, aby boli cestujúcim v prípade potreby nápomocní, aby dodržiavali platnú legislatívu a taktiež predpisy týkajúce sa bezpečnosti práce,
4. mať počas účinnosti tejto Zmluvy potrebné povolenia a dopravné licencie na prevádzkovanie MAD,
5. dodržiavať platné cestovné poriadky a bez písomného súhlasu objednávateľa ich nie je oprávnený svojvoľne meniť,
6. dbať pri plnení predmetu Zmluvy na ochranu životného prostredia a dodržiavať platné technické, bezpečnostné, zdravotné, hygienické a iné predpisy, vrátane predpisov týkajúcich sa životného prostredia,
7. zabezpečiť po dobu poskytovania služby funkčnosť vybavovacích a predajných zariadení v používaných vozidlách,
8. niesť zodpovednosť za presnosť, správnosť, pravdivosť a úplnosť všetkých informácií poskytovaných objednávateľovi v súvislosti s touto Zmluvou,
9. predložiť dôkazy k podkladom predloženým dopravcom, ak o to objednávateľ požiada. Za týmto účelom môže objednávateľ požadovať prístup k relevantným údajom a dokumentácii z dôvodu posúdenia podkladov (priame tržby a výnosy, vozidlový park, ubehnuté tarifné kilometre, prehľady o frekvencii a štruktúre prepravovaných cestujúcich, pracovné zmluvy a výkazy a pod.),
10. zabezpečiť povinné poistenie pre prípad zodpovednosti za škodu spôsobenú prevádzkovaním cestnej dopravy a činnosťou osádok vozidiel cestujúcim v zmysle platnej legislatívy.
11. dodržiavať Štandardy dopravnej obslužnosti, ktoré sú prílohou č. 1.

2. Objednávateľ je najmä povinný

1. podklady a informácie poskytnuté od dopravcu v súvislosti s predmetom tejto Zmluvy použiť výlučne v nevyhnutnom rozsahu, na účely uvedené v tejto Zmluve, utajovať ich a nesprístupniť ich tretím osobám v súlade s platnou legislatívou s výnimkou, keď plní povinnosti jemu vyplývajúce zo zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších zákonov. Objednávateľ je povinný pri plnení povinností vyplývajúcich pre neho zo zákona č. 211/2000 Z. z. o slobodnom prístupe k informáciám a o zmene a doplnení niektorých zákonov postupovať v zmysle tohto zákona,
2. v prípade zmeny cenového výmeru v mestskej autobusovej doprave oboznámiť dopravcu s takouto pripravovanou zmenou 2 mesiace vopred,
3. plniť si svoje finančné povinnosti vyplývajúce z tejto Zmluvy za podmienok dohodnutých v tejto zmluve.

**Článok 6**

**Úroky z omeškania a plnenie si finančných povinností**

1. Pri neplnení si finančných povinností vyplývajúcich z tejto Zmluvy, si zmluvné strany môžu uplatňovať úroky z omeškania voči druhej zmluvnej strane na základe písomnej výzvy oprávnenej zmluvnej strany doručenej povinnej zmluvnej strane.
2. Úroky z omeškania sú splatné do 14 dní od doručenia výzvy na úhradu úrokov podľa ods. 1 tohto článku.
3. V prípade pochybnosti o doručení výzvy na zaplatenie úrokov z omeškania podľa tejto Zmluvy druhej zmluvnej strane sa má za to, že povinná zmluvná strana si písomnú výzvu na zaplatenie úrokov z omeškania podľa tejto Zmluvy prevzala 5. pracovný deň po tom, čo listová zásielka obsahujúca výzvu na zaplatenie úrokov z omeškania podľa tejto Zmluvy bola oprávnenou zmluvnou stranou odovzdaná držiteľovi poštovej licencie k poštovej preprave, resp. oprávnenou zmluvnou stranou vypravená k doručeniu do dátovej schránky povinnej zmluvnej strany.
4. Výška úrokovej sadzby je stanovená ako aktuálna sadzba zákonných úrokov z omeškania v zmysle zákona č. 513/1991 Zb. Obchodný zákonník v znení neskorších predpisov.
5. Objednávateľ nie je povinný platiť úroky z omeškania v prípade, ak k porušeniu jeho finančnej povinnosti došlo z dôvodov vyplývajúcich z vyššej moci, spočívajúcich najmä vo výpadku daňových príjmov v dôsledku zmeny legislatívy.

**Článok 7**

**Dĺžka trvania zmluvy a doba poskytovania služieb**

1. Táto Zmluva sa uzatvára na dobu určitú odo dňa jej účinnosti najskôr však od 1.1.2020 do 31.12.2029. Zmluvné strany sa zaväzujú bez zbytočných odkladov po podpise tejto Zmluvy túto Zmluvu zverejniť, podľa zákona č. 40/1964 Zb. Občiansky zákonník v znení neskorších predpisov.
2. Zmluvné strany sú oprávnené odstúpiť od Zmluvy len z dôvodov uvedených v tejto zmluve. Odstúpenie od Zmluvy ktoroukoľvek zo zmluvných strán nadobúda účinnosť doručením oznámenia o odstúpení od Zmluvy druhej zmluvnej strane.
3. Objednávateľ je oprávnený odstúpiť od Zmluvy ak dopravca závažne poruší povinnosti podľa Zmluvy. Závažným porušením povinnosti dopravcu sa rozumie neposkytovanie služieb vo verejnom záujme výlučne z dôvodov, ktoré sú na strane dopravcu, a to súvisle po dobu viac než päť (5) kalendárnych dní.
4. Objednávateľ je oprávnený odstúpiť od zmluvy ak dopravca počas trvania tejto zmluvy stratí platné povolenie prevádzkovateľa vnútroštátnej dopravy.
5. Dopravca je oprávnený odstúpiť od Zmluvy, voči objednávateľovi 1 ak objednávateľ 1 závažne poruší povinnosti podľa Zmluvy. Závažným porušením povinnosti objednávateľa 1 sa rozumie omeškanie objednávateľa 1 so zaplatením finančných povinností vyplývajúcich z tejto Zmluvy o viac, než 60 dní po dni splatnosti, pričom nedôjde k náprave ani v dodatočnej lehote desiatich (10) dní poskytnutej dopravcom na nápravu v písomnom upozornení, za porušenie povinností objednávateľa 1 sa nepovažuje postup podľa čl. 6 ods. 5 tejto Zmluvy.
6. Dopravca je oprávnený odstúpiť od Zmluvy, voči objednávateľovi 2 ak objednávateľ 2 závažne poruší povinnosti podľa Zmluvy. Závažným porušením povinnosti objednávateľa 2 sa rozumie omeškanie objednávateľa 2 so zaplatením finančných povinností vyplývajúcich z tejto Zmluvy o viac, než 60 dní po dni splatnosti, pričom nedôjde k náprave ani v dodatočnej lehote desiatich (10) dní poskytnutej dopravcom na nápravu v písomnom upozornení, za porušenie povinností objednávateľa 2 sa nepovažuje postup podľa čl. 6 ods. 5 tejto Zmluvy.
7. Zmluvné strany sa dohodli, že v prípade ak v danom kalendárnom roku dôjde oproti predchádzajúcemu rozpočtovému obdobiu k významnému zníženiu rozpočtu bežných výdavkov objednávateľa určených na zabezpečenie hromadnej dopravy, objednávateľ má nárok na zníženie minimálneho rozsahu služieb podľa tejto zmluvy, ktoré si objedná v danom kalendárnom roku u dopravcu. Uvedené sa realizuje na základe dodatku, cena za vzkm zostáva však nezmenená.

**Článok 8**

**Sankcie**

1. Za nedodržanie vekovej štruktúry vozidlového parku, vznikne objednávateľovi za každé jedno jeho porušenie právo na zaplatenie zmluvnej pokuty 1 000,- €.
2. Za nedodržanie 7 % podielu záložných vozidiel voči celkovému počtu vozidiel dopravcu používaných v MAD Trnava, vznikne objednávateľovi voči dopravcovi právo na zaplatenie zmluvnej pokuty vo výške 1 000,- € za každé vozidlo, ktoré dopravcovi chýba do splnenia limitu 7 %.
3. Za nedodržanie 100 % vozidiel spĺňajúcich štandard technického vybavenia vznikne objednávateľovi voči dopravcovi, právo na zaplatenie zmluvnej pokuty vo výške 1 000,- € za každé vozidlo.
4. Objednávateľ má právo uložiť dopravcovi pokutu vo výške 5 000,- € za každý deň v prípade, že dopravca nezaháji poskytovanie dopravných služieb v termíne stanovenom touto Zmluvou.
5. Objednávateľ má právo uložiť dopravcovi pokutu vo výške 10 000,- € v prípade, ak dopravca poruší povinnosti vyplývajúce mu z tejto Zmluvy spôsobom, ktorý zakladá právo objednávateľa na odstúpenie od tejto Zmluvy t.j. poruší povinnosti. podľa článku 5 odsek 1 písm. a), b), e), f), p), s), w), aa) a bb) a objednávateľ od tejto Zmluvy z tohto dôvodu odstúpi.
6. Objednávateľ má právo uložiť dopravcovi pokutu vo výške 1 000,- € za každé svojvoľné obmedzenie alebo zastavenie dopravy na linke vykonané bez súhlasu objednávateľa.
7. Za každý vynechaný spoj z viny dopravcu vznikne objednávateľovi voči dopravcovi právo na zaplatenie zmluvnej pokuty vo výške 200,- €. Za vinu dopravcu sa považuje také konanie dopravcu, ktoré nie je vykonávané v súlade s odbornou starostlivosťou poskytovania služieb vo verejnom záujme. Odbornou starostlivosťou zmluvné strany rozumejú tie situácie, kedy dopravca mal vedomosť o možnosti vynechania spoja z technických dôvodov autobusu a neprijal primerané opatrenia na to, aby zabránil tejto situácii. Jedná sa o najmä technickú spôsobilosť vozidlového parku v súlade s platnou právnou úpravou.
8. Za každé oneskorenie spoja zo začiatočnej zastávky z viny dopravcu od 3 min. do 30 min. vznikne objednávateľovi voči dopravcovi právo na zaplatenie zmluvnej pokuty vo výške 30,- €. Predmetom sankcie za porušenie tejto povinnosti nebude situácia, kedy dopravca nemohol nastúpiť na spoj v stanovenom čase z dôvodov zlej dopravnej situácie. Zmluvné strany sa zároveň dohodli, že dopravca resp. jeho zamestnanec – dispečer má právo rozhodnúť o presunutí zmeškaného spoja na začiatočnej zastávke na najbližší nasledujúci spoj na danej linke, podľa očakávaného alebo zisteného počtu pravdepodobne prepravovaných osôb z dôvodu, aby takýmto konaním nebol zmarený účel zmeškaného spoja. Takéto konanie sa nebude považovať za vynechanie spoja z viny dopravcu.
9. Za každé oneskorenie spoja zo začiatočnej zastávky z viny dopravcu nad 30 min. vznikne objednávateľovi voči dopravcovi právo na zaplatenie zmluvnej pokuty vo výške 200,- €.
10. Za nedodržovanie cestovného poriadku dopravcom ako je vynechanie spoja, nezastavenie na zastávke vznikne objednávateľovi voči dopravcovi právo na zaplatenie zmluvnej pokuty vo výške 20,- € za každý prípad. Každé vynechanie spoja sa zapíše v dispečerskom denníku s uvedením konkrétneho dôvodu a zároveň dispečerský denník musí byť k dispozícii objednávateľovi.
11. Za nevydanie cestovných lístkov vznikne objednávateľovi voči dopravcovi právo na zaplatenie zmluvnej pokuty vo výške 200,- € za každý prípad.
12. Nesplnenie povinnosti dopravcu v lehote stanovenej podľa článku 3 ods. 9 tejto zmluvy sa považuje za podstatné porušenie zmluvy. Objednávateľ má právo uplatniť si sankciu vo výške 5 000 € a zároveň má právo odstúpiť od zmluvy.
13. Za každé poskytnutie nepravdivých, skreslených, neúplných údajov vzniká objednávateľovi nárok na zmluvnú pokutu vo výške 500,- €
14. V prípade neposkytnutia údajov vôbec podľa tejto zmluvy má objednávateľ právo na odstúpenie od zmluvy a objednávateľovi vzniká nárok na zmluvnú pokutu vo výške 10 000,- €
15. Podstatné porušenie tejto zmluvy predstavuje závažné porušenie profesijných povinností v zmysle bodu 101 preambuly smernice Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES.
16. Zmluvné strany sa zároveň dohodli, že objednávateľovi vzniká nárok na uplatnenie zmluvnej pokuty podľa tejto zmluvy, až po predchádzajúcom písomnom upozornení adresovanom dopravcovi, v ktorom objednávateľ písomne upozorní dopravcu na porušenie zmluvnej povinnosti a vzniku nároku na zmluvnú pokutu, okrem bodov 6. – 11. tohto článku, kedy vzniká objednávateľovi nárok na zmluvnú pokutu už príslušným porušením spôsobeným dopravcom. Ak sa dopravca napriek uvedenému upozorneniu zo strany objednávateľa dopustí identického porušenia tejto zmluvy, má objednávateľ nárok na zmluvnú pokutu. Zmluvnú pokutu je možné uplatniť aj opakovane. V prípade, ak dopravca nesplní niektorú zo svojich povinností z dôvodov vis maior (vyššia moc alebo poruchy vozidla počas prevádzky), objednávateľovi nevznikne právo na zaplatenie zmluvnej pokuty, ak dopravca relevantným spôsobom bezodkladne preukáže vis maior.

**Článok 9**

**Spory**

1. Zmluvné strany sa zaväzujú, že si budú vzájomne včas oznamovať všetky okolnosti, ktoré by mohli viesť ku sporom, budú o nich rokovať.
2. K súdnemu sporu pristúpia zmluvné strany len v prípade, ak vzájomným dohodovacím konaním nedôjde k dohode do 90 dní od predloženia sporného nároku. Spôsob a formu riešenia sporu dohodnú zmluvné strany v rámci dohodovacieho konania. Ak nedôjde k dohode príslušným na prejednanie sporu je príslušný súd podľa osobitných právnych predpisov SR.

**Článok 10**

**Subdodávatelia**

1. Prípadná zmena subdodávateľa musí byť vopred písomne oznámená Objednávateľovi, inak to bude považované za podstatné porušenie zmluvy. Nový subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak mu takúto povinnosť zákon ukladá. Prípadné zmeny subdodávateľov budú riešené formou dodatku k zmluve.

Písomné oznámenie o zmene subdodávateľa obsahuje:

* obchodné meno alebo názov subdodávateľa,
* rozsah subdodávky vyjadrený v Eurách,
* skutočnosť, či je subdodávateľ zapísaný v Registri partnerov verejného sektora, ak takúto povinnosť má podľa osobitných predpisov,
* doklad o oprávnení realizovať plnenie,
* dôvod zmeny pôvodného dodávateľa.
1. Objednávateľ môže odstúpiť od zmluvy uzavretej s Dopravcom, ktorý bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov. Objednávateľ môže odstúpiť od zmluvy uzavretej s Dopravcom aj v prípade, ak jeho subdodávateľ bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.

**Článok 11**

**Záverečné ustanovenia**

1. Táto zmluva predstavuje úplnú dohodu zmluvných strán o predmete tejto Zmluvy. Túto Zmluvu je možné meniť a dopĺňať v súlade s platnou legislatívou výlučne písomnou dohodou zmluvných strán vo forme písomných dodatkov k tejto Zmluve uzatvorených zmluvnými stranami. Dodatok musí byť v súlade so zákonom o verejnom obstarávaní.
2. Právne vzťahy touto Zmluvou zvlášť neupravené sa riadia ustanoveniami Obchodného zákonníka, a iných súvisiacich všeobecne záväzných právnych predpisov.
3. S ohľadom na charakter a obsah tejto Zmluvy považujú zmluvné strany jej jednotlivé ustanovenia za oddeliteľné a v prípade, že sa ktorékoľvek ustanovenie tejto Zmluvy stane neplatným, či nevykonateľným, považujú zmluvné strany ostatné ustanovenia tejto zmluvy za platné a vykonateľné.
4. V okamihu, keď dôjde k neplatnosti alebo nevykonateľnosti určitého ustanovenia tejto Zmluvy sa zmluvné strany zaväzujú nahradiť bez zbytočného odkladu toto ustanovenie iným platným a vykonateľným ustanovením, ktorého obsah a účel bude najbližší obsahu a účelu pôvodného ustanovenia tejto Zmluvy.
5. Všetky práva a povinnosti vyplývajúce z tejto Zmluvy prechádzajú, ak to ich povaha nevylučuje na právneho nástupcu zmluvných strán.
6. Táto Zmluva je vyhotovená v ôsmych rovnopisoch - z ktorých štyri vyhotovenia obdrží objednávateľ 1, dve objednávateľ 2 a dve vyhotovenia obdrží dopravca.
7. Meniť a dopĺňať obsah tejto Zmluvy je možné len formou písomných a očíslovaných dodatkov, ktoré budú platné, ak budú podpísané oprávnenými zástupcami oboch zmluvných strán a účinné dňom nasledujúcim po dni zverejnenia na webovom sídle objednávateľa.
8. Táto zmluva nadobúda platnosť dňom podpísania zmluvnými stranami a účinnosť dňom nasledujúcim pod dni zverejnenia na webovom sídle objednávateľa 1 vo vzťahu k objednávateľovi 1 a na webovom sídle objednávateľa 2 vo vzťahu k objednávateľovi 2, najskôr však od 1.1.2020.
9. Prípadné neuzavretie zmluvy objednávateľom 2 nemá vplyv na uzavretie zmluvy objednávateľom 1 v rozsahu záväzkov objednávateľa 1 a dopravcu.
10. Objednávateľ objednáva plnenia podľa tejto zmluvy podľa reálnych potrieb s prihliadnutím na svoje finančné možnosti. Objednávateľ je oprávnený nadobúdať plnenia aj od iných hospodárskych subjektov, ak by sa preukázalo, že cena vzkm stanovená touto zmluvou nie je hospodárna vzhľadom na vývoj a situáciu na trhu. V takomto prípade bude dodávateľ vyzvaný na úpravu cien smerom nadol. Zmena dohody sa uskutoční v súlade s § 18 zákona o verejnom obstarávaní. Ak nepríde k dohode o zmene ceny nadol objednávateľ je oprávnený vypovedať túto zmluvu. Výpovedná lehota je 1,5 roka od doručenia výpovede.
11. Zmluvné strany vyhlasujú, že si zmluvu prečítali, jej obsahu porozumeli a svojim podpisom potvrdzujú, že obsah zmluvy, vyjadruje ich vážnu a slobodnú vôľu a, že zmluvu neuzatvárajú v tiesni ani za nápadne nevýhodných podmienok.
12. Táto zmluva bola zverejnená dňa ...............................................

Prílohy Zmluvy sú:

1. Štandardy dopravnej obslužnosti
2. Cestovný poriadok
3. Výmer cestovného
4. Zoznam subdodávateľov s finančným vyjadrením poddodávok a ich špecifikáciou (v prípade ak sa nevyskytnú vyhlásenie, že Zhotoviteľ zrealizuje všetky práce vlastnými kapacitami
5. Zoznam vodičov s platnou Kvalifikačnou kartou vodiča potrebného pre výkon mestskej autobusovej dorpavy s vyjadrením pracovného času potrebného na poskytovanie služieb mestskej autobusovej dopravy.
6. Zoznam ostatného personálu potrebného pre poskytovanie služieb mestskej autobusovej dopravy s vyjadrením pracovného času potrebného na poskytovanie služieb mestskej autobusovej dopravy.
7. Pracovné zmluvy vrátane dohôd o mzdách týkajúce sa osôb uvedených v bode 5 a 6
8. Osobitná príloha – výkazy podľa čl. 3 tejto zmluvy.

V Trnave, ......................

........................................... ................................................... ......................................

JUDr. Peter Bročka, LL.M doc. Ing. Iveta Paulová, PhD., MBA za dopravcu

 primátor starostka

 za objednávateľa 1 za objednávateľa 2